User:Shamnas shanavas

എനിക്ക് മനസ്സിൽ തോന്നിയ ഒരു കാര്യം ഞാൻ ഇവിടെ കുറിക്കുന്നു

നാക്ക് നല്ലതാണോ, എങ്കിൽ അതിനോളം നല്ലതില്ല; കേടായാലോ വലിയ വിപത്താണത്. കാരണം ചില വാക്കുകൾ വർഷങ്ങൾ കഴിഞ്ഞാലും ചിലരുടെ മനസ്സിലെങ്കിലും മായാതെ കിടക്കും.

എന്റെയൊരു പരിചയക്കാരനെ ഓർമ്മ വരുന്നു: സമൂഹത്തിൽ അയാൾ ഉന്നതനും പരസഹായിയും എല്ലാമായിരുന്നു. പക്ഷേ ഒരു സ്വഭാവമുണ്ടായിരുന്നു അയാൾക്ക്; പലപ്പോഴും നായേ എന്ന വാക്ക് സംസാരത്തിൽ വന്നുപോകും. മരണാസന്നനായ സമയത്തും അദ്ദേഹത്തിൽ നിന്ന് അവസാനമായി പുറത്തേക്ക് കേട്ട വാക്ക് അതുതന്നെയായിരുന്നു.

ഇംഗ്ലീഷിൽ പ്രശസ്തമായൊരു പഴമൊഴിയുണ്ട്: ‘Change your words, change your world, the key to heart is lovely conversation’ (നിങ്ങളുടെ പദപ്രയോഗങ്ങൾ മാറ്റിയാൽ ഈ ലോകം തന്നെ നിങ്ങൾക്ക് മാറ്റാം. മനസ്സിന്റെ താക്കോൽ വശ്യമായ സംഭാഷണമാണ്)